बेळगांव-खानापूरः मंगळारा दनपारां हब्बनहट्टी (खानापूर) रस्त्यार जाल्ल्या अपघातांत एकल्याक मरण आयलें. मेल्ल्या मनशाचें नांव वासुदेव धाकलू कोकितकर (पिराय 55, गोल्याळी-जांबोटी). अशे आसा. तो मंगळारा 15 नोव्हेंबर दनपारा 1 वरांचे सुमाराक (केए 22. ईयू 7044) ह्या दुचाकी गाडयेन घरा वतालो.
गाडये वयले नियंत्रण सुटून ताणे रस्त्या लागसार झाडाक धपको दिलो. तो गंभीर जखमी जालो. रोखडोच ताका बेळगांवच्या जिल्लो सरकारी हॉस्पिटलांत दाखल केलो. तकलेक मार पडून चड रगत येवपाक लागून उपचारा वेळार सांजवेळा 5 वरांचे सुमाराक ताका मरण आयलें.
